মেক্সবোরা গ্রামার স্কুলে অধ্যয়ন করেন তিনি। সেখানে বেশ কয়েকজন শিক্ষক তাকে লেখায় উদ্বুদ্ধ করতেন। এভাবেই তার কবিতায় আগ্রহ জন্মায়। মিস ম্যাকলিওড ও পলিন মেইন হপকিন্স ও এলিয়টের কবিতাগুলো তার সামনে তুলে ধরেন। কবিতায় বেশ উঁচু মানের ধারনা থাকায় তার বোন অলউইন প্রধান মন্ত্রণাদাতার ভূমিকায় অবতীর্ণ হন। এছাড়াও, জন ফিশার নামীয় শিক্ষকও তাকে সহায়তা করতেন।

বিখ্যাত কবি হ্যারল্ড ম্যাসিংহামও এ বিদ্যালয়ে অধ্যয়ন করতেন ও ফিশারের কাছ থেকে দীক্ষা নিতেন। ১৯৪৬ সালে হিউজের শুরুর দিকের কবিতাগুলোর মধ্যে ওয়াইল্ড ওয়েস্ট ও একটি ছোটোগল্প গ্রামার স্কুলের সাময়িকী দ্য ডন ও ডিয়ার্নে প্রকাশিত হয়। এরপর ১৯৪৮ সালে আরও কয়েকটি কবিতা প্রকাশিত হয়েছিল। ১৬ বছর বয়সকালে অন্য কেউই ভাবতে পারেননি যে তিনি কবি হবেন।

একই বছরে ক্যামব্রিজের পেমব্রোক কলেজে ইংরেজিতে উন্মুক্ত প্রদর্শনীর সুযোগ লাভ করেন। তবে, জাতীয় সেবাকার্যকেই প্রাধান্য দেন তিনি। ১৯৪৯ থেকে ১৯৫১ সময়কালে দুই বছরের জন্য জাতীয় সেবাকার্যে তুলনামূলকভাবে খুব সহজেই উতরিয়ে যান। পূর্ব ইয়র্কশায়ারের তিনজন ব্যক্তির নির্জন অবস্থানে আরএএফের গ্রাউন্ড ওয়ারলেস মেকানিক হিসেবে নিয়োগ পান। এ সময়ে তার কোন কিছুই করার ছিল না। তিনি শুধু শেকসপিয়রের লেখাগুলো পড়তেন ও পুণঃপুণঃ পড়তেন এবং ঘাসের বৃদ্ধি পর্যবেক্ষণ করতেন। মনেপ্রাণে অনেক নাটক শিখতেন ও ডব্লিউ. বি. ইয়েটসের অনেক কবিতা মুখস্ত করতেন।

কাব্য রচনায় সহায়তা লাভ
যুক্তরাষ্ট্র গমন ও প্রত্যাবর্তন
প্লাথের মৃত্যু
ব্যক্তিগত জীবন